Tolaen er et vedisk mål, og navnet er avledet fra sanskrit (तोलः rot तुल्) som betyr "veiing" eller "vekt". En tola var tradisjonelt vekten av 100 tolafrø, og den eksakte vekten varierte derfor med sted og tid. Dette er også en passende vekt for mynter; flere mynter fra før britisk kolonitid, som for eksempel mynter slått under Akbar den store (1556–1605), hadde med mindre avvik masse en tola. Den første rupi (urdu: رپيا ), slått under Sher Shah Suri (1540–45), hadde en vekt på 178 troy grains, eller bare 1% lettere enn en britisk-indisk tola. Det britiske Ostindiske kompani utga en sølvrupi mynt som veide 180 troy grains, og dette ble den praktiske standard referansemassen for tolaen langt inn i det 20. århundre.